ກອງປະຊຸມວຽກງານອະ ນາໄມກັນພະຍາດ ແລະ ສົ່ງເສີມ ສຸຂະພາບທົ່ວກອງທັບຄັ້ງທີ VI ເພື່ອສະຫຼຸບຖອດຖອນບົດຮຽນ ແລະ ວາງທິດທາງແຜນການ 5 ປີ ( 2018-2023 ), ໄດ້ຈັດ ຂຶ້ນໃນວັນທີ 14-15 ພຶດສະພາ 2018 ນີ້, ຢູ່ທີ່ສະໂມສອນຂອງ ກອງບັນຊາການທະຫານແຂວງ ວຽງຈັນ. ໂດຍພາຍໃຕ້ການ ເປັນປະທານຂອງ ທ່ານ ພົນຈັດ ຕະວາ ຄຳເພັດ ສີຊານົນ ຄະນະ ພັກກະຊວງປ້ອງກັນປະເທດ ກຳມະການຄະນະປະຈຳພັກອົງການ ກົມໃຫຍ່ພະລາທິການ ຮອງຫົວໜ້າກົມ ໃຫຍ່ພະລາທິການກອງທັບ, ມີ ພັນເອກ ນາງ
ວັນເພັງ ພອງສາ ວະດີ ຮອງກົມເສນາຮັກ ກົມ ໃຫຍ່ພະລາທິການກອງທັບ, ມີ ພັນໂທ ບຸນຜອງ ບຸດທະວົງ ຄະ ນະພັກກອງບັນຊາການ ຮອງ ຫົວໜ້າຫ້ອງພະລາທິການທະ ຫານແຂວງວຽງຈັນ, ມີເສນາ ຮັກ 18 ແຂວງ, ໂຮງໝໍທະຫານ ແຂວງ 16 ແຂວງເສນາຮັກ ກອງພົນ 5 ກອງພົນ, ໂຮງໝໍ ກອງພົນ, ໂຮງໝໍ 103, 4 ໂຮງ ໝໍບໍລິເວນ, ເສນາຮັກກອງພັນ ໃຫຍ່ 6 ກົມກອງ, ວິທະຍາ ຄານ, ໂຮງຮຽນນາຍສິບເລກ 1, ເລກ 2 ແລະ ເສນາຮັກກົມ ໃຫຍ່ເຕັກນິກເຂົ້າຮ່ວມ.
ກອງປະຊຸມໄດ້ຮັບຟັງການ ສະຫຼຸບລາຍງານເຝົ້າລະວັງ 17 ພະຍາດ/ອາການພາຍໃຕ້ການ ເຝົ້າລະວັງໃນກອງທັບປີ2017, ໂດຍສະເພາະແມ່ນພະຍາດຊຶມ ເຊື້ອທີ່ເກີດຂຶ້ນໄດ້ງ່າຍເຊັ່ນ: ພະ ຍາດທີ່ເກີດຂຶ້ນຈາກແມງໄມ້, ສັດທີ່ນຳເຊື້ອສູ່ຄົນ, ເຊິ່ງເປັນໄພ ຂົ່ມຂູ່ທາງດ້ານສາທາລະນະ ສຸກ, ດັ່ງນັ້ນທຸກພາກສ່ວນຕ້ອງ ມີສ່ວນຮ່ວມເຂົ້າໃນການປ້ອງ ກັນ ແລະ ຄວບຄຸມເຝົ້າລະວັງ ພະຍາດບໍ່ໃຫ້ແຜ່ລາມເປັນວົງ ກວ້າງ, ວຽກງານການເຝົ້າລະ ວັງພະຍາດຕິດຕາມການເຝົ້າລະວັງ 17 ພະຍາດ, ອາການທົ່ວ ໄປໃນກອງທັບ, ບັນທຶກຂໍ້ມູນ ລາຍງານຂອງບັນດາກົມກອງ ເພື່ອເອົາມາວິເຄາະ ແລະ ແປ ຜົນເບິ່ງທ່າອ່ຽງການລະບາດ ຂອງພະຍາດ, ວຽກງານອະນາ ໄມສິ່ງແວດລ້ອມ ແລະ ຈັດຫາ ນໍ້າສະອາດລົງກວດກາຢູ່ບັນດາ ກົມກອງອ້ອມຂ້າງເຊັ່ນ: ເຮືອນ ນອນ, ເຮືອນຄົວ, ເຮືອນກິນເຂົ້າ ຂອງນາຍ ແລະ ພົນທະຫານໄດ້ ມາດຖານຖາວອນ 75%, ວຽກ ງານວິໄຈອາຫານ ແລະ ຢາ ກວດກາວິໄຈມາດຕະຖານຄຸນະ ພາບນໍ້າດື່ມ ແລະ ນໍ້າໃຊ້ເພື່ອ ຊອກຫາສານເຄມີຕົກຄ້າງຮັບ ປະກັນຄຸນະພາບ 95%, ກວດ ກາອາຫານຊອກຫາເຊື້ອຈຸລິນ ຊີ, ສານເຄມີປົນເປື້ອນໃນອາ ຫານຮັບປະກັນຄຸນະພາບ 90%, ຊອກຫາທາດຫີນປູນໃນ
ນໍ້າດື່ມ, ນໍ້າໃຊ້ຮັບປະກັນຄຸນະ ພາບ 100%, ວຽກງານຈຸລິນ ຊີເກັບຕົວຢ່າງຈາກຄົນ, ສັດເພື່ອ
ມາວິເຄາະ, ວິໄຈ ເພື່ອຊອກຫາ ພະຍາດ, ວຽກງານສົ່ງເສີມສຸ ຂະພາບແມ່ ແລະ ເດັກ, ກວດ ທ້ອງແມ່ຍິງຖືພາ ແລະ ວາງ ແຜນລູກຫ່າງ, ສັກຢາ ແລະ ຢອດຢາກັນພະຍາດປ້ອງກັນວັກຊີນໃຫ້ນາຍ ແລະ ພົນທະຫານ ແລະ ເດັກນ້ອຍໄດ້ທົ່ວເຖິງ, ວຽກງານໄຂ້ຍຸງແມ່ກາຝາກ ແລະ ແມງໄມ້ ລົງສຳຫຼວດ ຄວາມໜາແໜ້ນຂອງໜອນນໍ້າ ຍຸງລາຍ ແລະ ແຈກຢາຍຊາຍ ອາເບດຢູ່ກົມກອງອ້ອມຂ້າງ 80%, ຈາກນັ້ນແຕ່ລະພະແນກ ການທີ່ກ່ຽວຂ້ອງໄດ້ຂຶ້ນແນະນຳ ກ່ຽວກັບພະຍາດທີ່ປ້ອງກັນ ດ້ວຍການສັກຢາວັກຊີນ, ແນະ ນຳການກວດກາອາຫານ, ນໍ້າ ດື່ມທີ່ປອດໄພ, ແນະນຳການຮັກ ສາອະນາໄມສິ່ງແວດລ້ອມ, ແນະນຳວິທີການເກັບຕົວຢ່າງ, ນຳສົ່ງຕົວຢ່າງຫາຫ້ອງວິເຄາະ, ພ້ອມດຽວກັນນີ້ບັນພະແນກເສ ນາຮັກທະຫານແຂວງ, ໂຮງໝໍ ບໍລິເວນໄດ້ຜັດປ່ຽນກັນຂຶ້ນລາຍ ງານສະພາບການ-ການເຝົ້າລະ ວັງພະຍາດຕ່າງໆທີ່ເກີດຂຶ້ນ ພາຍໃນກົມກອງຕໍ່ທີ່ປະຊຸມ.
ທິດທາງແຜນປີ 2018-2023 ສືບຕໍ່ອົບຮົມຄວາມຮູ້ພື້ນ ຖານທາງດ້ານລະບາດວິທະຍາ ໃຫ້ເສນາຮັກຜູ້ທີ່ລາຍງານຂໍ້ມູນ 17 ພະຍາດ/ອາການ, ສືບຕໍ່ ເຮັດວຽກງານໂຄສະນາສຸຂະ ສຶກສາພະຍາດຕາມລະດູການ ຕ່າງໆໃຫ້ບັນດາກົມກອງອ້ອມ ຂ້າງ, ປັບປຸງການປະສານງານ ລະຫວ່າງໜ່ວຍງານລາຍງານ ເກັບກຳຂໍ້ມູນລະບາດວິທະຍາ ແລະ ໜ່ວຍງານປິ່ນປົວໃຫ້ດີ ຂຶ້ນ.
ໂດຍ: ຈັນທະຈອນ ສີສະເກດ